“ทิสโก้” มอง SET เช้านี้บวกต่อตามตปท. ลุ้นทดสอบแนวต้าน 1,575 จุด
"ทิสโก้" มอง SET เช้านี้บวกต่อตามตปท. ลุ้นทดสอบแนวต้าน 1,575 จุด รับความหวังกระจายวัคซีน
"ทิสโก้" มอง SET เช้านี้บวกต่อตามตปท. ลุ้นทดสอบแนวต้าน 1,575 จุด รับความหวังกระจายวัคซีน
26 มี.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้น่าจะแกว่งตัวซิกแซกขึ้น ตอบรับความคาดหวังการเข้าถึงวัคซีนโควิดของคนทั่วโลกดีขึ้น โดยในต่างประเทศตั้งเป้าหมายเชิงรุกทั้งสหรัฐฯและจีน ที่จะให้ประชาชนได้รับวัคซีนกันอย่างทั่วถึง ขณะที่ฟิลิปปินส์ได้รับบริจาควัคซีนจากจีน ส่วนบ้านแราสำนักงานคณะกรรมการอาหารและยา(อย.) อนุมัติขึ้นทะเบียนวัคซีนโควิด-19 ของจอห์นสันแอนจอห์นสันแล้ว ทำให้มีความหวังที่จะเปิดเศรษฐกิจชัดเจนในช่วงครึ่งปีหลังได้ตามแผน
นอกจากนั้น ยังมี Sentiment เชิงบวกจากต่างประเทศ โดยดัชนีหุ้นดาวโจนส์ปรับตัวขึ้นหลังมียอดตัวเลขผู้ขอรับสวัสดิการการว่างงานของสหรัฐต่ำกว่าคาด เป็นมุมมองเรื่องเปิดเศรษฐกิจ
อย่างไรก็ดี กรอบการขึ้นน่าจะมีจำกัด เพราะราคาน้ำมันถ่วง โดยเมี่อคืนนี้ราคาปรับตัวลงไป 4.3% โดยราคาน้ำมันในช่วงนี้มีความผันผวนค่อนข้างมาก บางวันขึ้น 6% และปรับลง 6% ขณะที่คาดว่าอาจมีแรงขายทำกำไรก่อนการประกาศงบการเงินในไตรมาส 1/64 ของกลุ่มธนาคารพาณิชย์ และวันหยุดสุดสัปดาห์นี้อาจมีการชุมนุมทางการเมือง ประกอบกับ เงินดอลลาร์แช็งค่า ทำให้เงินบาทอ่อนตัวลง ส่งผลให้เม็ดเงินต่างชาติ (Fund Flow) อาจไม่ได้ไหลเข้ามาอย่างที่หวัง และตลาดบ้านเราก็มี Valuation ตึงตัวแล้ว พร้อมให้แนวรับที่ 1,560-1,565 จุด แนวต้าน 1,575 จุด ถัดไปที่ 1,585 จุด